
VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS
DĖL MOKESČIŲ DEKLARACIJŲ PATEIKIMO, JŲ PATEIKIMO TERMINO PRATĘSIMO IR MOKESČIŲ MOKĖTOJŲ LAIKINO ATLEIDIMO NUO MOKESČIŲ DEKLARACIJŲ IR (ARBA) KITŲ TEISĖS AKTUOSE NURODYTŲ DOKUMENTŲ PATEIKIMO TAISYKLIŲ IR SPRENDIMŲ PATVIRTINIMO

2004 m. liepos 9 d. Nr. VA-135
Vilnius


Vadovaudamasi Lietuvos Respublikos mokesčių administravimo įstatymo 76, 77 straipsniais ir Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 punktu ir siekdama gerinti mokesčių mokėtojų aptarnavimą,
tvirtinu pridedamas:
1. Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisykles (toliau – Taisyklės); 
2. Sprendimo dėl laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo FR1037 pavyzdinę formą;
3. Sprendimo dėl mokesčių deklaracijų pateikimo termino pratęsimo FR1038 pavyzdinę formą.

PATVIRTINTA
Valstybinės mokesčių inspekcijos prie Lietuvos Respublikos finansų ministerijos viršininko
2004 m. liepos 9 d. įsakymu Nr. VA-135 
(Valstybinės mokesčių inspekcijos prie Lietuvos Respublikos finansų ministerijos viršininko
2025 m. liepos 25 d. įsakymo Nr. VA-69
redakcija)

MOKESČIŲ DEKLARACIJŲ PATEIKIMO, JŲ PATEIKIMO TERMINO PRATĘSIMO IR MOKESČIŲ MOKĖTOJŲ LAIKINO ATLEIDIMO NUO MOKESČIŲ DEKLARACIJŲ IR (ARBA) KITŲ TEISĖS AKTUOSE NURODYTŲ DOKUMENTŲ PATEIKIMO TAISYKLĖS

I SKYRIUS
BENDROSIOS NUOSTATOS

1. Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklės (toliau – Taisyklės) nustato mokesčių mokėtojų ir mokesčius išskaičiuojančių asmenų (toliau kartu – mokesčių mokėtojai) teikiamų mokesčių deklaracijų ir jų priedų (toliau – deklaracija) pateikimo, deklaracijų pateikimo termino pratęsimo ir mokesčių mokėtojų laikino atleidimo nuo deklaracijų ir (arba) kitų teisės aktuose nurodytų dokumentų pateikimo Valstybinei mokesčių inspekcijai (toliau – VMI) tvarką.
2. Taisyklės parengtos, vadovaujantis Lietuvos Respublikos mokesčių administravimo įstatymu (toliau – MAĮ) ir kitais teisės aktais, reguliuojančiais deklaracijų pateikimą.
3. Taisyklėse vartojamos sąvokos:
3.1. Mokesčių mokėtojai – fiziniai asmenys, juridiniai asmenys, užsienio juridiniai asmenys, Lietuvos Respublikoje įsteigti kolektyvinio investavimo subjektai, neturintys juridinio asmens statuso.
3.2. Su mokesčio apskaičiavimu ir sumokėjimu susiję dokumentai – mokesčių mokėtojo mokesčių administratoriui pateikiamos apyskaitos, ataskaitos ir kiti dokumentai (duomenys), kurie turi įtakos mokesčio apskaičiavimui ir sumokėjimui.
3.3. Kitos Taisyklėse vartojamos sąvokos atitinka mokesčių įstatymuose ir kituose teisės aktuose, reguliuojančiuose deklaracijų pateikimą, vartojamas sąvokas.

II SKYRIUS
DEKLARACIJŲ PATEIKIMAS IR TIKSLINIMAS

4. Mokesčių mokėtojai ar jų atstovai, išskyrus Taisyklių 7 punkte nurodytus atvejus, teikia deklaracijas VMI elektroniniu būdu, vadovaudamiesi Valstybinės mokesčių inspekcijos Elektroninio deklaravimo informacinės sistemos naudojimo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2021 m. spalio 26 d. įsakymu Nr. VA-72 „Dėl Valstybinės mokesčių inspekcijos Elektroninio deklaravimo informacinės sistemos naudojimo taisyklių patvirtinimo“, arba kitais teisės aktais, numatančiais deklaracijų teikimą elektroniniu būdu. Teikiamos užpildytos popierinės deklaracijų formos, išskyrus Taisyklių 7 punkte nurodytus atvejus, VMI nepriimamos, jos laikomos nepateiktomis, pagal jas mokestinės prievolės neformuojamos, išskyrus atvejus, kai atitinkamos deklaracijos užpildymo taisyklės leidžia ją pateikti ir kitu būdu. Deklaracijų tikslinimai taip pat atliekami elektroniniu būdu, pateikiant tikslinimo metu galiojančią deklaracijos formos versiją, jeigu nenustatyta kitokia pateikimo tvarka.
Deklaracijų ir kitų dokumentų, teikiamų elektroniniu būdu, formos skelbiamos VMI interneto svetainėje.
5. Konsultacijų ir informacijos teikimo Valstybinėje mokesčių inspekcijoje taisyklėse, patvirtintose Valstybinės mokesčių inspekcijos prie Lietuvos Respublikos finansų ministerijos viršininko 2007 m spalio 9 d. įsakymu Nr. VA-66 „Dėl Konsultacijų ir informacijos teikimo Valstybinėje mokesčių inspekcijoje taisyklių patvirtinimo“ (toliau – Konsultacijų taisyklės), nustatyta tvarka konsultavimo telefonu metu atlikęs mokesčių mokėtojo (fizinio asmens) ar jo atstovo autentifikavimą ir, jei kreipiasi fizinio asmens atstovas, pagal VMI turimą informaciją įsitikinęs jo teise atstovauti, deklaraciją pagal mokesčių mokėtojo (fizinio asmens) VMI konsultavimo telefonu pateiktą informaciją (duomenis) gali užpildyti mokesčių administratoriaus valstybės tarnautojas ar darbuotojas, dirbantis pagal darbo sutartį (toliau – darbuotojas) Valstybinės mokesčių inspekcijos Elektroninio deklaravimo informacinėje sistemoje (toliau – EDS), kai VMI tokia paslauga teikiama. Informacija apie deklaracijas, kurios gali būti užpildytos, teikiant šią paslaugą, skelbiama VMI interneto svetainėje. Telefoninis pokalbis įrašomas ir teisė perklausyti pokalbio įrašą ir (ar) gauti telefoninio pokalbio įrašo kopiją įgyvendinama Konsultacijų taisyklėse nustatyta tvarka. Kai tokios paslaugos teikiamos, tokiu būdu užpildyta ir pateikta deklaracija laikoma pateikta elektroniniu būdu. Apie šiuo būdu pateiktos deklaracijos pateikimą / nustatytus trūkumus mokesčių mokėtojas informuojamas EDS mokesčių mokėtojo nurodytu elektroniniu paštu.
6. Deklaracija laikoma pateikta elektroniniu būdu ir tuo atveju, kai mokesčių mokėtojas, neturintis galimybės naudotis informacinių ryšių technologinėmis priemonėmis, deklaracijas užpildo ir pateikia elektroniniu būdu per EDS, atvykęs į bet kurią AVMI, kurioje yra mokesčių mokėtojams skirta kompiuterizuota darbo vieta su interneto prieiga. 
Taip pat deklaracijos laikomos pateiktos elektroniniu būdu ir tuo atveju, kai mokesčių administratoriaus valstybės tarnautojas ar darbuotojas EDS užpildo deklaraciją pagal mokesčių mokėtojo (fizinio asmens), atvykusio į VMI, pateiktą informaciją, kai VMI tokia paslauga teikiama. Informacija apie deklaracijas, kurios gali būti užpildytos, teikiant šią paslaugą, skelbiama VMI interneto svetainėje. Tokiu būdu deklaracija gali būti užpildoma tik tada, kai yra nustatoma mokesčių mokėtojo (fizinio asmens) asmens tapatybė pagal jo pateiktą asmens tapatybę patvirtinantį ar tapatybę nustatantį dokumentą. Jeigu dėl tokios informacijos kreipiasi mokesčių mokėtojo (fizinio asmens) atstovas, jis turi pateikti asmens tapatybę patvirtinantį ar tapatybę nustatantį dokumentą ir atstovavimą liudijantį dokumentą, suteikiantį teisę pateikti deklaraciją. Atstovavimą liudijantis dokumentas gali būti nepatvirtintas notaro, jeigu šį dokumentą informacinių technologijų priemonėmis sudarė fizinis asmuo ir užregistravo jį Įgaliojimų registre, taip pat kitais įstatymų nustatytais atvejais. Atstovavimą liudijančio dokumento pateikti nereikia, kai mokesčių mokėtojo (fizinio asmens) atstovas yra VMI informacinėse sistemose įtrauktas kaip tam mokesčių mokėtojui atstovaujantis asmuo, turintis teisę pateikti deklaraciją. 
7. Ne elektroniniu būdu deklaracija gali būti teikiama, kai:
7.1. teikiama gyventojų pajamų mokesčio deklaracija;
7.2. kitokį deklaracijos pateikimo būdą ar išimtis nustato atitinkamos deklaracijos užpildymo taisyklės;
7.3. elektroninis pateikimo būdas lemtų akivaizdžiai neproporcingą administracinę naštą, pavyzdžiui, kai deklaraciją teikia užsienio fiziniai ar juridiniai asmenys, nesantys pridėtinės vertės mokesčio (toliau – PVM) mokėtojais;
7.4. deklaracijos pateikti elektroniniu būdu neįmanoma dėl objektyvių priežasčių, t. y. atitinkamos deklaracijos užpildymo taisyklės nenumato elektroninio pateikimo būdo arba numatyti alternatyvūs atitinkamos deklaracijos pateikimo būdas ir tvarka.
8. Kai deklaracija teikiama Taisyklių 7 punkte numatytais atvejais, tai ji gali būti:
8.1. tiesiogiai įteikta apskrities valstybinės mokesčių inspekcijos (toliau – AVMI) valstybės tarnautojui ar darbuotojui. Šiuo atveju AVMI valstybės tarnautojas ar darbuotojas privalo atlikti fizinio asmens autentifikavimą užtikrinančias procedūras, t. y. turi nustatyti fizinio asmens tapatybę pagal jo pateiktą asmens tapatybę patvirtinantį (asmens tapatybės kortelė, pasas) ar nustatantį dokumentą (pavyzdžiui, vairuotojo pažymėjimas). Jeigu deklaraciją tiesiogiai įteikia asmens atstovas, jis turi pateikti asmens tapatybę patvirtinantį ar nustatantį dokumentą ir atstovavimą liudijantį dokumentą, suteikiantį teisę pateikti deklaraciją. Atstovavimą liudijantis dokumentas gali būti nepatvirtintas notaro, jeigu šį dokumentą informacinių technologijų priemonėmis sudarė fizinis asmuo ir užregistravo jį Įgaliojimų registre, taip pat kitais įstatymų nustatytais atvejais. Atstovavimą liudijančio dokumento (ar jo kopijos) pateikti nereikia, kai fizinio asmens atstovas yra VMI informacinėse sistemose įtrauktas kaip tam fiziniam asmeniui atstovaujantis asmuo, turintis teisę pateikti deklaraciją;
8.2. atsiųsta paštu (paprastu ar registruotu laišku per pašto paslaugų teikėjus) į bet kurią AVMI jų skelbiamais adresais. Deklaracija turi būti pasirašyta asmens, teikiančio deklaraciją, ar jo atstovo, turinčio teisę atstovauti asmeniui. Teikiant deklaraciją paštu (per pašto paslaugų teikėjus), kartu su deklaracija turi būti pateikti asmens tapatybę ir atstovavimą patvirtinantys dokumentai, patvirtinti notaro ar kitu teisės aktuose nustatytu būdu. Atstovavimą liudijantis dokumentas gali būti nepatvirtintas notaro, jeigu šį dokumentą informacinių technologijų priemonėmis sudarė fizinis asmuo ir užregistravo jį Įgaliojimų registre, taip pat kitais įstatymų nustatytais atvejais. Atstovavimą liudijančio dokumento (ar jo kopijos) pateikti nereikia, kai fizinio asmens atstovas yra VMI informacinėse sistemose įtrauktas kaip tam fiziniam asmeniui atstovaujantis asmuo, turintis teisę pateikti deklaraciją.
Deklaracija užpildoma, vadovaujantis atitinkamos deklaracijos užpildymo taisyklėmis, kurias tvirtina centrinis mokesčių administratorius. Siekiant deklaraciją užpildyti ir pateikti AVMI šiame punkte nurodytais būdais, jos formą, kuri skelbiama VMI interneto svetainėje, galima atsispausdinti.
9. Deklaracija VMI turi būti pateikta iki konkretaus mokesčio įstatyme nustatyto termino ir centrinio mokesčių administratoriaus patvirtintose atitinkamos deklaracijos užpildymo taisyklėse nustatyta tvarka. Kai deklaracija per nustatytą terminą nebuvo pateikta, ji turi būti pateikta nedelsiant, jeigu yra nepasibaigęs MAĮ 68 straipsnyje nustatytas mokesčių apskaičiavimo ir perskaičiavimo senaties terminas.
Tais atvejais, kai VMI informacinės sistemos neveikia ir baigiasi konkretaus mokesčio įstatyme ar kituose teisės aktuose nustatytas deklaracijos pateikimo terminas, atkūrus galimybę naudotis VMI informacinėmis sistemomis, mokesčių mokėtojas deklaraciją turi pateikti per įmanomai trumpiausią laiką. Atitinkamų informacinių sistemų taisyklės gali nustatyti ir kitokią pateikimo tvarką bei specialias procedūras, kai VMI informacinėmis sistemomis neįmanoma pasinaudoti.
10. Deklaracijos pateikimo VMI data laikoma:
10.1. data, nustatyta programinėmis priemonėmis, kai deklaracija pateikta elektroniniu būdu;
10.2. data, nurodyta deklaracijos gavimo duomenyse, kai deklaracija įteikta tiesiogiai AVMI valstybės tarnautojui ar darbuotojui;
10.3. išsiuntimo data, nustatoma pagal oficialų pašto spaudą, uždėtą pašto įstaigos, turinčios tam teisę, kai deklaracija atsiųsta paštu (per pašto paslaugų teikėjus).
11. Jeigu teisės aktuose nenustatyta kitaip, pateikiamas vienas deklaracijos egzempliorius. Jei mokesčių mokėtojui, teikiant popierinę deklaraciją, reikia deklaracijos (ar jos kopijos) su deklaracijos gavimo duomenimis, jo pageidavimu gali būti pateikti keli deklaracijos egzemplioriai (ar kopijos). Deklaracija ir jos antrasis egzempliorius (ir (ar) kopija) priimami susegti arba įdėti į voką. Antrasis deklaracijos egzempliorius (ir (ar) kopija) su jos gavimo duomenimis grąžinamas deklaraciją pateikusiam asmeniui tiesiogiai arba siunčiamas paštu (per pašto paslaugų teikėjus), kai prie pateiktos deklaracijos yra pridėtas vokas su pašto ženklu ir įrašytu antrojo deklaracijos egzemplioriaus (ir (ar) kopijos) gavėjo adresu.
12. Mokesčių mokėtojas patikslintą deklaraciją gali pateikti, jeigu yra nepasibaigęs MAĮ 68 straipsnyje nustatytas mokesčių apskaičiavimo ir perskaičiavimo senaties terminas, atitinkamo mokesčio įstatymo ir atitinkamo mokesčio deklaracijos užpildymo, pateikimo ir tikslinimo taisyklių nustatyta tvarka.
13. Mokesčių mokėtojui pateikus tikrinamo laikotarpio tikrinamo mokesčio pirminę ar patikslintą deklaraciją, kuri nebuvo pateikta iki mokestinio patikrinimo pradžios, apie jos pateikimą informuojamas AVMI ar Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) struktūrinis padalinys, atliekantis mokestinį patikrinimą. Mokestinį patikrinimą atliekantis struktūrinis padalinys turi įvertinti pirminėje ar patikslintoje deklaracijoje pateiktus duomenis ir priimti sprendimą dėl duomenų suvedimo į VMI duomenų bazę. Mokesčių mokėtojo pateiktos pirminės deklaracijos duomenys, patikslintos deklaracijos duomenys, keičiantys mokestines prievoles, vertinami jo mokestinio patikrinimo metu. Kai pateiktos pirminės ar patikslintos deklaracijos duomenys nesuvedami į VMI duomenų bazę, mokesčių mokėtojui per 20 darbo dienų nuo tokios deklaracijos pateikimo dienos elektroniniu būdu ar paštu (per pašto paslaugų teikėjus) siunčiamas Pranešimas dėl nesuvestų tikrinamo (tikrinto) laikotarpio deklaracijos duomenų (Taisyklių 1 priedas). Šiame pranešime nurodomos deklaracijos duomenų nesuvedimo priežastys ir jo apskundimo tvarka.
14. Mokesčių mokėtojui pateikus pirminę ar patikslintą deklaraciją, likus mažiau kaip 90 dienų iki MAĮ 68 straipsnio 1 dalyje numatyto mokesčio apskaičiavimo (perskaičiavimo) termino pabaigos, AVMI ar VMI prie FM struktūrinis padalinys, atliekantis kontrolės veiksmus, gali patikrinti šioje deklaracijoje deklaruoto mokesčio apskaičiavimo teisingumą ir jį perskaičiuoti, neatsižvelgdamas į MAĮ 68 straipsnio 1 dalies nuostatas, jeigu jis patikrinimą pradeda ne vėliau kaip per 90 dienų nuo šios deklaracijos pateikimo dienos.
15. Mokesčių mokėtojui pateikus jau tikrinto laikotarpio pirminę ar patikslintą deklaraciją, kuri keičia mokesčių mokėtojo už mokestinį laikotarpį apskaičiuotas mokestines prievoles, apie jos pateikimą informuojamas AVMI ar VMI prie FM struktūrinis padalinys, atliekantis mokestinius patikrinimus. Mokestinį patikrinimą atlikęs struktūrinis padalinys turi įvertinti tokioje pirminėje ar patikslintoje deklaracijoje pateiktus duomenis, jų pateikimo ar patikslinimo priežastį ir priimti sprendimą dėl pakartotinio mokesčių mokėtojo patikrinimo atlikimo būtinumo, mokestinio tyrimo atlikimo arba dėl deklaracijos duomenų suvedimo į VMI duomenų bazę. Kai pateiktos pirminės ar patikslintos deklaracijos duomenys nesuvedami į VMI duomenų bazę, mokesčių mokėtojui per 20 darbo dienų nuo tokios deklaracijos pateikimo dienos elektroniniu būdu ar paštu (per pašto paslaugų teikėjus) turi būti išsiunčiamas Pranešimas dėl nesuvestų tikrinamo (tikrinto) laikotarpio deklaracijos duomenų (Taisyklių 1 priedas). Šiame pranešime turi būti nurodytos deklaracijos duomenų nesuvedimo priežastys ir jo apskundimo tvarka.
16. Jeigu pateiktos tikrinto laikotarpio patikslintos deklaracijos duomenys nekeičia mokesčių mokėtojo už mokestinį laikotarpį apskaičiuotos mokestinės prievolės, tokia deklaracija turi būti priimama ir jos duomenys suvedami į VMI duomenų bazę.
17. Tais atvejais, kai mokesčių mokėtojas pateikia deklaraciją ir nustatoma, kad pagal atitinkamus įstatymus ar kitus teisės aktus jam nebuvo prievolės jos teikti, VMI pagal jo pateiktą deklaraciją mokestinės prievolės neformuoja ir apie tai elektroniniu būdu per Valstybinės mokesčių inspekcijos portalo e. VMI autorizuotų elektroninių paslaugų sritį Mano VMI (toliau – Mano VMI), EDS, elektroniniu paštu ar paštu (per pašto paslaugų teikėjus) informuoja mokesčių mokėtoją. Tokiu atveju mokesčių mokėtojui siunčiamas Pranešimas dėl duomenų anuliavimo (Taisyklių 2 priedas). Šiame pranešime turi būti nurodyta informacija apie pateiktą dokumentą ir duomenų anuliavimo priežastis.

III SKYRIUS
DEKLARACIJOS TRŪKUMŲ (NEATITIKIMŲ) ŠALINIMAS

18. Trūkumus (neatitikimus), turinčius (turėsiančius) įtakos mokesčių mokėtojo mokestinei prievolei, šalina tik mokesčių mokėtojas.
19. Kai deklaracija pateikiama tiesiogiai AVMI, paštu (per pašto paslaugų teikėjus) arba elektroniniu paštu, AVMI valstybės tarnautojas ar darbuotojas, priimdamas deklaraciją, atlieka pirminį jos patikrinimą (t. y. nustato, ar pateikta deklaracija yra tinkamos versijos, ar deklaracijoje skaičiai ir raidės įrašyti į jiems skirtus laukelius, ar užpildyti privalomi deklaracijos laukeliai ir pan.). Nustačius, kad deklaracijos forma užpildyta nesilaikant atitinkamos deklaracijos užpildymo taisyklėse nurodytų reikalavimų, mokesčių administratorius tiesiogiai AVMI arba paštu deklaraciją pateikusiam mokesčių mokėtojui nurodo ją pataisyti ir vėl pateikti, išskyrus Taisyklių 20 punkte numatytus atvejus.
20. Deklaracijų, pateiktų tiesiogiai AVMI, paštu (per pašto paslaugų teikėjus) arba elektroniniu paštu, formalius trūkumus (neatitikimus), dėl kurių nesikeičia mokesčių mokėtojo mokestinė prievolė, mokesčių administratorius turi teisę pašalinti savo iniciatyva, apie tai neinformuodamas mokesčių mokėtojo.
21. Jei mokesčių administratorius negali ištaisyti deklaracijos trūkumų (neatitikimų), mokesčių mokėtojui siunčiamas Pranešimas apie dokumento trūkumus (neatitikimus) (Taisyklių 3 priedas).
22. Elektroniniu būdu pateikta deklaracija mokesčių administratoriaus iniciatyva netaisoma. Apie pateiktoje deklaracijoje esančius trūkumus (neatitikimus) mokesčių mokėtojas informuojamas elektroniniu būdu per EDS, elektroniniu paštu, Mano VMI Taisyklių 21 punkte nustatyta forma.
23. Jeigu mokesčių mokėtojo pateikta deklaracija turėjo trūkumų (neatitikimų), bet jie teisės aktų nustatyta tvarka buvo pašalinti, laikoma, kad ji buvo pateikta pirminės deklaracijos pateikimo dieną.

IV SKYRIUS
DEKLARACIJOS PATEIKIMO TERMINO PRATĘSIMO ATVEJAI IR TVARKA

24. Vadovaujantis MAĮ 76 straipsnio 2 dalies nuostatomis, deklaracijos pateikimo terminas gali būti pratęstas, kai fizinis asmuo ar neribotos civilinės atsakomybės juridinio asmens savininkas:
24.1. mirė (yra paskelbtas mirusiu);
24.2. yra pripažintas neveiksniu ar ribotai veiksniu;
24.3. yra pripažintas nežinia kur esančiu.
Šiame punkte nurodytais atvejais dėl deklaracijos pateikimo termino pratęsimo gali kreiptis Taisyklių VI skyriaus nustatyta tvarka fizinio asmens, neribotos civilinės atsakomybės juridinio asmens savininko globėjai, rūpintojai, įpėdiniai, turto administratoriai arba kiti teisę jiems atstovauti turintys asmenys.
25. Deklaracijos pateikimo terminas gali būti pratęstas, atsiradus tokioms svarbioms aplinkybėms, iš kurių mokesčių administratorius nustato, kad mokesčių mokėtojas negali pateikti deklaracijos:
25.1 mokestinio laikotarpio dokumentų praradimas, kuris yra patvirtintas atitinkamos institucijos dokumentais (pvz., policijos įstaigos, priešgaisrinės apsaugos tarnybos), arba tam turinčių teisę institucijų atitinkamų dokumentų poėmis;
25.2. deklaracija negali būti pateikta dėl aplinkybių, kurios nepriklauso nuo mokesčių mokėtojo valios ir kurių jis nenumatė ir negalėjo numatyti (pvz., avarijos, stichinės nelaimės), ar yra kitų svarbių objektyvių aplinkybių, dėl kurių mokesčio mokėtojas negali laiku įvykdyti pareigos deklaruoti (pvz., laikinas sulaikymas, suėmimas).
Šiame punkte nurodytais atvejais dėl deklaracijos pateikimo termino pratęsimo gali kreiptis Taisyklių VI skyriaus nustatyta tvarka mokesčių mokėtojas arba jam atstovaujantis asmuo.
Dėl deklaracijos pateikimo termino pratęsimo galima kreiptis Taisyklių VI skyriaus nustatyta tvarka ir po atitinkamos deklaracijos pateikimo termino.
26. Kreipiantis dėl deklaracijos pateikimo termino pratęsimo, VMI būtina pateikti:
26.1. Prašymą pratęsti mokesčių deklaracijų pateikimo terminą (Taisyklių 4 priedas). Jame turi būti pateikta:
26.1.1. šį prašymą teikiančio mokesčių mokėtojo pavadinimas arba vardas, pavardė, mokesčių mokėtojo identifikacinis numeris (Juridinių asmenų registro identifikacinis kodas, jei jo nėra – mokesčių administratoriaus priskirtas mokesčių mokėtojo identifikacinis numeris, ar Gyventojų registro asmens kodas, jei jo nėra – mokesčių administratoriaus priskirtas mokesčių mokėtojo identifikacinis numeris);
26.1.2. mokesčių administratoriaus, kuriam adresuojamas šis prašymas, pavadinimas;
26.1.3. mokesčių mokėtojo, dėl kurio teikiamas šis prašymas, pavadinimas arba vardas ir pavardė, mokesčių mokėtojo identifikacinis numeris (Juridinių asmenų registro identifikacinis kodas, jei jo nėra – mokesčių administratoriaus priskirtas mokesčių mokėtojo identifikacinis numeris, ar Gyventojų registro asmens kodas, jei jo nėra – mokesčių administratoriaus priskirtas mokesčių mokėtojo identifikacinis numeris);
26.1.4. deklaracijos, dėl kurios pateikimo termino pratęsimo kreipiamasi, pavadinimas, formos numeris, mokestinis laikotarpis, data, iki kurios prašoma pratęsti deklaracijos pateikimo terminą;
26.1.5. priežastys, kodėl prašoma pratęsti deklaracijos pateikimo terminą;
26.2. dokumento, liudijančio, kad mokesčių mokėtojas (fizinis asmuo ar neribotos civilinės atsakomybės juridinio asmens savininkas) yra pripažintas nežinia kur esančiu, kopija (Taisyklių 24.2 ir 24.3 papunkčiuose nurodytais atvejais);
26.3. paveldėjimo, globos, rūpybos ar turto administratoriaus teisių liudijimo ar kito dokumento, patvirtinančio teisę pateikti šį prašymą, kopija (Taisyklių 24 punkte nurodytais atvejais);
26.4. dokumentai, patvirtinantys svarbias aplinkybes (įvykius, atvejus), dėl kurių mokesčių mokėtojas prašo pratęsti deklaracijos pateikimo terminą (Taisyklių 25 punkte nurodytais atvejais);
26.5. atstovavimą patvirtinančio dokumento kopija, jeigu šį prašymą pateikia atstovaujantis asmuo, išskyrus atvejus, kai mokesčių mokėtojo (fizinio asmens) atstovas yra VMI informacinėse sistemose įtrauktas kaip tam mokesčių mokėtojui atstovaujantis asmuo, turintis teisę pateikti deklaraciją;
26.6. kitų dokumentų, šį prašymą pateikusio asmens laikomi svarbiais ir turinčiais įtakos, vertinant deklaracijos termino pratęsimo pagrįstumą, kopijos.
27. Jeigu yra pradėtas mokesčių mokėtojo mokestinis patikrinimas, Prašymas pratęsti mokesčių deklaracijų pateikimo terminą netenkinamas.

V SKYRIUS
MOKESČIŲ MOKĖTOJO LAIKINO ATLEIDIMO NUO DEKLARACIJOS IR (ARBA) KITŲ TEISĖS AKTUOSE NURODYTŲ DOKUMENTŲ PATEIKIMO ATVEJAI, 
TVARKA IR TERMINAI

28. Vadovaujantis MAĮ 77 straipsnio nuostatomis, mokesčių mokėtojas gali būti laikinai atleistas nuo deklaracijos ir (arba) kitų teisės aktuose nurodytų dokumentų (toliau – kiti dokumentai) pateikimo, kai:
28.1. mokesčių mokėtojas (juridinis asmuo ar Lietuvos Respublikoje įsteigtas kolektyvinio investavimo subjektas, neturintis juridinio asmens statuso) laikinai nevykdo veiklos;
28.2. teisės aktuose nustatytą informaciją VMI gauna iš trečiųjų šaltinių;
28.3. deklaraciją ir (arba) kitus dokumentus pateikti netikslinga.
29. Mokesčių mokėtojas (juridinis asmuo ar Lietuvos Respublikoje įsteigtas kolektyvinio investavimo subjektas, neturintis juridinio asmens statuso) gali būti pripažintas veiklos nevykdančiu, jeigu:
29.1. nesudaro ir nevykdo jokių sandorių;
29.2. nevykdo atsiskaitymų su ūkio subjektais;
29.3. negauna pajamų (įskaitant paramą, gaunamą iš pelno nesiekiančių vienetų ), išskyrus mokesčių mokėtojo banko sąskaitose esamų piniginių lėšų palūkanas;
29.4. neturi kasos aparatų, prekybos ir (ar) paslaugų teikimo automatų, tiesioginio ryšio kompiuterių tinklo terminalų, taksometrų, kurių naudojimo būsena yra „Užregistruota“.
30. Jeigu mokesčių mokėtojas (juridinis asmuo ar Lietuvos Respublikoje įsteigtas kolektyvinio investavimo subjektas, neturintis juridinio asmens statuso) atitinka Taisyklių 29 punkte išvardytus kriterijus, jis gali Taisyklių 41, 42 punktuose nurodytu būdu kreiptis į VMI ir pateikti Pranešimą apie laikiną veiklos nevykdymą / Prašymą laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo (Taisyklių 5 priedas).
31. Kai Pranešime apie laikiną veiklos nevykdymą / Prašyme laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo nurodytas veiklos nevykdymo laikotarpis apima mokestinius laikotarpius, mokesčių mokėtojas, norėdamas būti laikinai atleistas nuo deklaracijų pateikimo, šį pranešimą turi pateikti iki teisės aktuose nustatyto atitinkamo mokesčio, susijusio su pajamų uždirbimu, mokestinio laikotarpio pabaigos. Tokiu atveju deklaracijos už laikotarpį nuo mokestinio laikotarpio pradžios iki veiklos nevykdymo termino pradžios turi būti pateiktos atitinkamų mokesčių teisės aktuose nustatyta tvarka ir terminais (jeigu deklaracijos nebuvo pateiktos iki Pranešimo apie laikiną veiklos nevykdymą / Prašyme laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo pateikimo dienos).
32. Pranešimas apie laikiną veiklos nevykdymą / Prašymas laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo nepanaikina mokesčių mokėtojo pareigos pateikti deklaracijas, kurias mokesčių mokėtojas privalėjo pateikti, vadovaudamasis atitinkamų mokesčių teisės aktais už laikotarpį iki veiklos nevykdymo pradžios bei už mokestinius metus, kai mokesčių mokėtojas atitinkamais mokestiniais metais nėra laikinai atleistas nuo deklaracijų pateikimo.
33. Pranešime apie laikiną veiklos nevykdymą / Prašyme laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo turi būti nurodyta tokia informacija:
33.1. mokesčių mokėtojo pavadinimas ir identifikacinis numeris (Juridinių asmenų registro identifikacinis kodas, jei jo nėra – mokesčių administratoriaus priskirtas mokesčių mokėtojo identifikacinis numeris);
33.2. mokesčių administratoriaus, kuriam adresuojamas šis pranešimas / prašymas, pavadinimas;
33.3. laikotarpis, kuriuo mokesčių mokėtojas pagal šių Taisyklių 29 punktą yra pripažintas veiklos nevykdančiu;
33.4. atleidimo nuo deklaracijų ir kitų dokumentų pateikimo termino pradžia ir pabaiga, jei mokesčių mokėtojas pageidauja būti laikinai atleistas nuo deklaracijų ir kitų dokumentų pateikimo dėl laikino veiklos nevykdymo.
34. Veiklos nevykdantis mokesčių mokėtojas (juridinis asmuo ar Lietuvos Respublikoje įsteigti kolektyvinio investavimo subjektai, neturintys juridinio asmens statuso) gali būti laikinai atleistas tik nuo tų mokesčių, kurie yra susiję su pajamų uždirbimu, deklaracijų ar kitų teisės aktuose nurodytų dokumentų pateikimo.
35. Jeigu veiklos nevykdantis mokesčių mokėtojas yra PVM mokėtojas ir jis atleidžiamas nuo deklaracijų pateikimo, tai toks asmuo išregistruojamas iš PVM mokėtojų, vadovaujantis Įregistravimo pridėtinės vertės mokesčio mokėtojais / išregistravimo iš pridėtinės vertės mokesčio mokėtojų ir Pridėtinės vertės mokesčio mokėtojo registravimą patvirtinančio sertifikato išdavimo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 26 d. įsakymu Nr. 178 „Dėl Įregistravimo pridėtinės vertės mokesčio mokėtojais / išregistravimo iš pridėtinės vertės mokesčio mokėtojų ir Pridėtinės vertės mokesčio mokėtojo registravimą patvirtinančio sertifikato išdavimo taisyklių patvirtinimo“.
36. Taisyklių 28.2 ir 28.3 papunkčiuose nurodyti atvejai, kai mokesčių mokėtojas gali būti laikinai atleistas nuo deklaracijos ir (arba) kitų dokumentų pateikimo, nustatyti atitinkamos mokesčio deklaracijos / dokumentų pateikimo taisyklėse arba atskiru VMI prie FM viršininko įsakymu. Šiais atvejais, jei atitinkamo mokesčio deklaracijos / dokumentų pateikimo tvarka arba atskiras VMI prie FM viršininko įsakymas numato, mokesčių mokėtojas turi pateikti Pranešimą apie laikiną veiklos nevykdymą / Prašymą laikinai atleisti nuo mokesčių deklaracijų ir (arba) kitų dokumentų pateikimo dėl laikino veiklos nevykdymo (Taisyklių 5 priedas) ir papildomus, VMI prie FM pareikalautus dokumentus. Šiame prašyme turi būti nurodytas mokesčių mokėtojo pavadinimas ir identifikacinis numeris (Juridinių asmenų registro identifikacinis kodas, jei jo nėra – mokesčių administratoriaus priskirtas mokesčių mokėtojo identifikacinis numeris), mokestiniai laikotarpiai, kuriais prašoma laikinai atleisti nuo deklaracijos ir (ar) kitų dokumentų pateikimo, bei teisės aktuose nustatytos priežastys, dėl kurių prašoma laikinai atleisti nuo deklaracijų pateikimo.
37. Pelno nesiekiantys vienetai laikinai atleidžiami nuo Metinės pelno mokesčio deklaracijos, kurios PLN204, PLN204A, PLN204N, PLN204U formos patvirtintos Valstybinė mokesčių inspekcijos prie Lietuvos Respublikos finansų ministerijos 2007 m. sausio 15 d. įsakymu Nr. VA-2 „Dėl Metinių pelno mokesčio deklaracijų PLN204, PLN204A, PLN204N, PLN204U formų bei jų užpildymo taisyklių patvirtinimo“ (toliau – metinė pelno mokesčio deklaracija), pateikimo tokia pačia tvarka kaip ir pelno siekiantys vienetai, išskyrus šiuos pelno nesiekiančius vienetus:
37.1. bendrijas (daugiabučių gyvenamųjų namų ir asmeninio naudojimo rekreacinės (poilsio), kūrybos (kūrybinės dirbtuvės) ar ūkinės (garažų ir kt.) paskirties pastatų, taip pat vienbučių ir dviejų butų gyvenamųjų namų);
37.2. sodininkų bendrijas;
37.3. šaulių sąjungas;
37.4. politines partijas;
37.5. religines bendruomenes ir bendrijas;
37.6. šeimynas;
37.7. profesines sąjungas ar susivienijimus.
38. Taisyklių 37 punkte išvardyti pelno nesiekiantys vienetai Metinių pelno mokesčio deklaracijų PLN204, PLN204A, PLN204N, PLN204U formų užpildymo taisyklėse, patvirtintose Valstybinės mokesčių inspekcijos prie Lietuvos Respublikos finansų ministerijos viršininko 2007 m. sausio 15 d. įsakymu Nr. VA-2 „Dėl Metinių pelno mokesčio deklaracijų PLN204, PLN204A, PLN204N, PLN204U formų bei jų užpildymo taisyklių patvirtinimo“, nustatytais atvejais laikinai atleidžiami nuo metinės pelno mokesčio deklaracijos pateikimo, kai pateikia Pranešimą apie ūkinės komercinės veiklos nevykdymą (Taisyklių 6 priedas).
39. Mokesčių mokėtojams (juridiniams asmenims ar Lietuvos Respublikoje įsteigtiems kolektyvinio investavimo subjektams, neturintiems juridinio asmens statuso), kuriems yra vykdomos likvidavimo, bankroto ar restruktūrizavimo procedūros pagal jų turimus teisinius statusus ar kurie turi priskirtą požymį „Numatomas inicijuoti likvidavimas JAR tvarkytojo iniciatyva pagal CK 2.70 straipsnį“, Taisyklių nuostatos dėl laikino atleidimo nuo deklaracijų pateikimo netaikomos.
40. Jeigu laikinai veiklos nevykdantis mokesčių mokėtojas (juridinis asmuo ar Lietuvos Respublikoje įsteigti kolektyvinio investavimo subjektas, neturintys juridinio asmens statuso) veiklą atnaujina anksčiau nei jis nurodė VMI pateiktame Pranešime apie laikiną veiklos nevykdymą / Prašyme laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo, jis per 5 darbo dienas Taisyklių 41, 42 punktuose nurodytu būdu turi apie tai pranešti VMI ir pateikti Pranešimą apie laikinai sustabdytos veiklos atnaujinimą (Taisyklių 7 priedas), ir atitinkamų mokesčių įstatymų nustatytais terminais pradėti teikti deklaracijas. Mokesčių mokėtojui nepranešus VMI apie veiklos atnaujinimą, mokesčių administratorius pagal turimą informaciją gali įrašyti į Mokesčių mokėtojų registrą mokesčių mokėtojo veiklos atnaujinimo datą ir apie tai turi informuoti mokesčių mokėtoją per Mano VMI ar paštu (per pašto paslaugų teikėjus), jei mokesčių mokėtojas nėra Mano VMI naudotojas ir jei Pranešimas apie laikiną veiklos nevykdymą / Prašymas laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo yra pateiktas Taisyklių 42 punkte nurodytu būdu.

VI SKYRIUS
PRAŠYMŲ IR PRANEŠIMŲ, SUSIJUSIŲ SU DEKLARACIJŲ PATEIKIMO TERMINO PRATĘSIMU, LAIKINU ATLEIDIMU NUO DEKLARACIJŲ IR (ARBA) KITŲ DOKUMENTŲ PATEIKIMU, PATEIKIMAS, PRIĖMIMAS IR NAGRINĖJIMAS

41. Prašymas pratęsti mokesčių deklaracijų pateikimo terminą ir prie jo pridedami dokumentai, Pranešimas apie laikiną veiklos nevykdymą / Prašymas laikinai atleisti nuo mokesčių deklaracijų ir (arba) kitų dokumentų pateikimo dėl laikino veiklos nevykdymo, Pranešimas apie ūkinės komercinės veiklos nevykdymą, Pranešimas apie laikinai sustabdytos veiklos atnaujinimą (toliau kartu – Prašymas ir (ar) pranešimas) pateikiami elektroniniu būdu per Mano VMI, vadovaujantis Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2012 m. spalio 3 d. įsakymu Nr. VA-91 „Dėl Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių patvirtinimo“.
Jeigu mokesčių mokėtojas neturi galimybės naudotis informacinių ryšių technologinėmis priemonėmis, tai Prašymą ir (ar) pranešimą gali užpildyti ir pateikti elektroniniu būdu, atvykęs į bet kurią AVMI, kurioje yra mokesčių mokėtojams skirta kompiuterizuota darbo vieta su interneto prieiga.
42. Jei elektroninis pateikimo būdas lemtų akivaizdžiai neproporcingą administracinę naštą, tai jis gali būti:
42.1. tiesiogiai įteiktas AVMI valstybės tarnautojui ar darbuotojui;
42.2. atsiųstas paštu (paprastu ar registruotu laišku per pašto paslaugų teikėjus) į bet kurią AVMI jų skelbiamais adresais.
43. Prašymo ir (ar) pranešimo pateikimo VMI data laikoma:
43.1. data, nustatyta Mano VMI programinėmis priemonėmis, kai Prašymas ir (ar) pranešimas pateiktas elektroniniu būdu;
43.2. data, VMI nurodyta Prašymo ir (ar) pranešimo gavimo duomenyse, kai toks Prašymas ir (ar) pranešimas atsiųstas paštu (per pašto paslaugų teikėjus) arba įteiktas tiesiogiai AVMI valstybės tarnautojui ar darbuotojui.
Jeigu kartu su Prašymu ir (ar) pranešimu nebuvo pateikti visi pagal Taisyklių nuostatas reikalingi pateikti dokumentai, tai Prašymo ir (ar) pranešimo pateikimo data yra visų pagal Taisyklių nuostatas reikalingų pateikti dokumentų gavimo VMI data.
44. VMI valstybės tarnautojas ar darbuotojas, priėmęs popierinį Prašymą pratęsti mokesčių deklaracijų pateikimo terminą, turi patikrinti, ar pateikti visi reikalingi dokumentai, ir pagal VMI turimą informaciją įsitikinti pateiktų duomenų teisingumu. Prašymas pratęsti mokesčių deklaracijų pateikimo terminą pradedamas nagrinėti tik tada, kai pateikiami visi dokumentai, kurie pagal Taisyklių nuostatas turi būti pateikti kartu su šiuo prašymu.
45. Pateikus Pranešimą apie laikiną veiklos nevykdymą / Prašymą laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo per Mano VMI, e. VMI sistemoje patikrinama:
45.1. ar mokesčių mokėtojas yra PVM mokėtojas;
45.2. ar mokesčių mokėtojui yra vykdomos likvidavimo, bankroto, restruktūrizavimo procedūros pagal jų turimus teisinius statusus, ar jis turi priskirtą požymį „Numatomas inicijuoti likvidavimas JAR tvarkytojo iniciatyva pagal CK 2.70 straipsnį“.
46. Mokesčių mokėtojo Pranešime apie laikiną veiklos nevykdymą / Prašyme laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo nurodyti duomenys per 5 darbo dienas yra įrašomi į Mokesčių mokėtojų registrą. Apie laikino veiklos nevykdymo laikotarpio duomenų įrašymą į Mokesčių mokėtojų registrą mokesčių mokėtojas informuojamas pranešimu, o tuo pagrindu nuo mokesčių deklaracijų pateikimo atleistas mokesčių mokėtojas informuojamas Sprendimu dėl laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo, kurio pavyzdinė forma FR1037 patvirtinta šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu, išsiunčiamu per Mano VMI ar pranešimu paštu (per pašto paslaugų teikėjus).
47. Jeigu Pranešime apie laikiną veiklos nevykdymą / Prašyme laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo nebuvo pateikti Taisyklių 33 punkte nurodyti privalomi pateikti duomenys ir (arba) jeigu VMI nustato, kad pateikti duomenys yra neteisingi, ir (arba) VMI nustato, kad mokesčių mokėtojas turi kasos aparatų, prekybos ir (ar) paslaugų teikimo automatų, tiesioginio ryšio kompiuterių tinklo terminalų, taksometrų, kurių naudojimo būsena „Užregistruota“ (kai prašymas pateikiamas ne per Mano VMI), pateikto Pranešimo apie laikiną veiklos nevykdymą / Prašymo laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo duomenys apie laikiną veiklos nevykdymą Mokesčių mokėtojų registre neįregistruojami, o mokesčių mokėtojas ne vėliau kaip per 5 darbo dienas nuo Pranešimo apie laikiną veiklos nevykdymą / Prašymo laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo pateikimo dienos apie tai informuojamas, nurodant atlikti reikiamus veiksmus, susijusius su kasos aparatų, prekybos ir (ar) paslaugų teikimo automatų, tiesioginio ryšio kompiuterių tinklo terminalų ir (ar) taksometrų išregistravimu iš VMI.
Atlikus reikiamus veiksmus, susijusius su kasos aparatų, prekybos ir (ar) paslaugų teikimo automatų, tiesioginio ryšio kompiuterių tinklo terminalų ir (ar) taksometrų išregistravimu iš VMI, Pranešimas apie laikiną veiklos nevykdymą / Prašymas laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo turi būti pateikiamas iš naujo.
48. Išnagrinėjusi Prašymą laikinai atleisti nuo mokesčių deklaracijų ir (arba) kitų dokumentų pateikimo, kuris yra pateiktas Taisyklių 28.2 ir 28.3 papunkčiuose nurodytais atvejais, mokesčių administratorius priima Sprendimą dėl laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo. Apie mokesčių administratoriaus sprendimą atleisti mokesčių mokėtoją nuo deklaracijų ir (arba) kitų dokumentų pateikimo ar atsisakymą tai atlikti, nurodant atsisakymo priežastis, mokesčių mokėtojas informuojamas sprendimu, išsiunčiamu per Mano VMI ar registruotu paštu (per pašto paslaugų teikėjus).
49. Mokesčių mokėtojui (pelno nesiekiančiam vienetui, nurodytam Taisyklių 37 punkte) pateikus Pranešimą apie ūkinės komercinės veiklos nevykdymą, tokio pranešimo duomenų teisingumo pagal VMI turimą informaciją mokesčių administratorius nevertina, atskiro sprendimo, susijusio su tokio pranešimo pateikimu, nepriima. Pranešime apie ūkinės komercinės veiklos nevykdymą nurodyta informacija įrašoma į Mokesčių mokėtojų registrą.
50. Išnagrinėjus Prašymą pratęsti mokesčių deklaracijų pateikimo terminą, priimamas Sprendimas dėl mokesčių deklaracijų pateikimo termino pratęsimo, kurio pavyzdinė forma FR1038 patvirtinta šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu, ir jame nurodoma ši informacija:
50.1. kai deklaracijų pateikimo terminas pratęsiamas: sprendimas pratęsti deklaracijų pateikimo terminą; deklaracijų, kurių pateikimo terminas pratęsiamas, pavadinimai ir formų numeriai; mokestiniai laikotarpiai; data, iki kurios pratęsiamas deklaracijų pateikimo terminas; sprendimo apskundimo tvarka;
50.2. kai deklaracijų pateikimo terminas nepratęsiamas: sprendimas nepratęsti deklaracijų pateikimo termino; deklaracijų pateikimo termino nepratęsimo priežastys ir sprendimo apskundimo tvarka.
51. Prašymo pratęsti mokesčių deklaracijų pateikimo terminą pagrindu deklaracijos pateikimo terminas gali būti pratęstas ne ilgiau kaip iki dvejų metų, o laikinai nuo deklaracijų ir (arba) kitų dokumentų pateikimo gali būti atleidžiama ne ilgiau kaip trejiems metams.
52. Taisyklėse nurodyti mokesčių administravimo sprendimai ir pranešimai gali būti priimami automatizuotu būdu. Duomenų subjektas turi teisę pateikti laisvos formos prašymą elektroniniu būdu per Mano VMI, paštu (per pašto paslaugų teikėjus), elektroniniu paštu ar atvykęs į bet kurį AVMI padalinį ir pareikšti savo požiūrį į mokesčių administratoriaus priimtus sprendimus, kurie grindžiami automatizuotu duomenų tvarkymu, įskaitant profiliavimą, ir prašyti, kad tokius sprendimus peržiūrėtų ir motyvuotus paaiškinimus dėl jų pateiktų ar juos pakeistų tam įgaliotas VMI valstybės tarnautojas ar darbuotojas.
Pranešimai ar sprendimai ne automatizuotu būdu gali būti priimami, kai nėra techninių galimybių priimti automatizuotus sprendimus. Tokie sprendimai pasirašomi kvalifikuotu elektroniniu parašu arba rašytiniu parašu. 

VII SKYRIUS
DEKLARACIJŲ PATEIKIMO KONTROLĖ IR MOKESČIŲ MOKĖTOJŲ ATSAKOMYBĖ

53. AVMI ar VMI prie FM valstybės tarnautojai ar darbuotojai privalo pagal VMI turimus duomenis kontroliuoti, ar mokesčių mokėtojai laiku teikia deklaracijas, ir nustatyti deklaracijų neteikiančius mokesčių mokėtojus.
54. Kai mokesčių įstatymuose nustatytais terminais mokesčių mokėtojas nepateikia deklaracijos (deklaracijų), mokesčių administratorius parengia Priminimą pateikti deklaraciją arba kitus dokumentus (Taisyklių 8 priedas) ir išsiunčia jį laiku deklaracijos (deklaracijų) nepateikusiam mokesčių mokėtojui MAĮ 164 straipsnio nustatyta tvarka.
55. Kai mokesčių mokėtojas (juridinis asmuo ar Lietuvos Respublikoje įsteigtas kolektyvinis investavimo subjektas, neturintis juridinio asmens statuso) nerandamas, taikomos Lietuvos Respublikos civilinio kodekso 2.70 straipsnio nuostatos dėl juridinio asmens likvidavimo inicijavimo, t. y. Pranešimo Juridinių asmenų registro tvarkytojui apie siūlymą inicijuoti juridinio asmens likvidavimą ir Pranešimo apie juridinio asmens, užsienio juridinio asmens filialo ar atstovybės atsiskaitymą su biudžetais ir pinigų fondais teikimo Juridinių asmenų registro tvarkytojui taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko, Muitinės departamento prie Lietuvos Respublikos finansų ministerijos generalinio direktoriaus, Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2004 m. birželio 30 d. įsakymu Nr. VA-124/1B-671/V-257 „Dėl Pranešimo Juridinių asmenų registro tvarkytojui apie siūlymą inicijuoti juridinio asmens likvidavimą ir Pranešimo apie juridinio asmens, užsienio juridinio asmens filialo ar atstovybės atsiskaitymą su biudžetais ir pinigų fondais teikimo Juridinių asmenų registro tvarkytojui taisyklių patvirtinimo“, nustatyta tvarka ir atvejais VMI turi pateikti Juridinių asmenų registro tvarkytojui siūlymą inicijuoti juridinio asmens likvidavimą. Kai nerandamas fizinis asmuo, vykdantis individualią veiklą, taikomos Fizinių asmenų individualios veiklos duomenų įregistravimo į Mokesčių mokėtojų registrą ir išregistravimo iš Mokesčių mokėtojų registro taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2013 m. birželio 25 d. įsakymu Nr. VA-36 „Dėl Fizinių asmenų individualios veiklos duomenų įregistravimo į Mokesčių mokėtojų registrą ir išregistravimo iš Mokesčių mokėtojų registro taisyklių patvirtinimo“, 23 punkto nuostatos.
56. Jei deklaracijos nepateiktos, pateiktos po mokesčių teisės aktų numatyto deklaracijos pateikimo termino arba jose pateikti neteisingi duomenys, mokesčių administratorius, vadovaudamasis Lietuvos Respublikos administracinių nusižengimų kodeksu, turi teisę surašyti administracinio nusižengimo protokolą.

VIII SKYRIUS
BAIGIAMOSIOS NUOSTATOS

57. Taisyklių priedus pildant kompiuteriu, nebūtina žymėti rekvizitų pavadinimų, (teksto) įrašymo vietas nustatančių linijų ir nurodyti po šiomis linijomis skliausteliuose pažymėtos informacijos, kuri turi būti rašoma nustatytose vietose.
58. Pateiktos fizinių asmenų popierinės deklaracijos (įskaitant pažymėtas žymomis „Tikrinto (ar tikrinamo) laikotarpio deklaracija“), neatsiimti jų antrieji egzemplioriai (ir (ar) kopijos) ir visi dokumentai, susiję su Sprendimu dėl mokesčių deklaracijų pateikimo termino pratęsimo, kurio pavyzdinė forma FR1038 patvirtinta šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu, VMI saugomi 10 metų.
59. Taisyklių 46, 48, 50 punktuose nurodyti mokesčių administratoriaus sprendimai gali būti skundžiami Lietuvos Respublikos ikiteisminio administracinių ginčų nagrinėjimo tvarkos įstatymo arba Lietuvos Respublikos administracinių bylų teisenos įstatymo nustatyta tvarka pasirinktinai: išankstinio ginčų nagrinėjimo ne teismo tvarka institucijai arba administraciniam teismui, ne vėliau kaip per vieną mėnesį nuo atitinkamai Taisyklių 46, 48 punkte nurodyto mokesčių administratoriaus sprendimo ar Taisyklių 50 punkte nurodyto mokesčių administratoriaus sprendimo įteikimo mokesčių mokėtojui dienos.
60. Kai mokesčių mokėtojas VMI teikia kitus dokumentus (duomenis), įskaitant MAĮ 422 ir 423 straipsniuose nurodytus dokumentus (duomenis), jų pateikimui, pateikimo termino pratęsimui, pateikimo kontrolei ir mokesčių mokėtojų atsakomybei mutatis mutandis taikomos Taisyklių II, V, VII skyrių ir 61 punkto nuostatos.
Šiame punkte nurodyti dokumentai (duomenys) VMI gali būti pateikiami elektroniniu būdu ar kitu būdu raštu, jeigu Taisyklės ar atskirų dokumentų (duomenų) pateikimo taisyklės nenustato tik elektroninio dokumentų (duomenų) pateikimo būdo.
61. Deklaracijose ir su jų pateikimu susijusiuose kituose Taisyklėse nurodytuose dokumentuose nurodyti duomenys, įskaitant asmens duomenis, renkami ir tvarkomi mokesčių apskaičiavimo ir perskaičiavimo tikslu, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), MAĮ ir kitais teisės aktais, reglamentuojančiais duomenų tvarkymą ir mokesčių administravimą. Tvarkomų duomenų (tarp jų ir asmens duomenų) apimtis ir saugojimo terminai, duomenų gavėjai bei kita su deklaracijose pateikiamų duomenų tvarkymu susijusi informacija reglamentuojama atitinkamos deklaracijos užpildymo taisyklėse, kurias tvirtina centrinis mokesčių administratorius ir (ar) kita atitinkamo mokesčio įstatyme nurodyta valstybės institucija.
62. Telefoninių pokalbių įrašai, kai Taisyklių 5 punkte nustatytu atveju mokesčių mokėtojai konsultavimo telefonu kreipiasi dėl paslaugos suteikimo, mokesčių apskaičiavimo ir perskaičiavimo tikslais saugomi einamuosius ir penkerius praėjusius kalendorinius metus. Įrašytos mokesčių administratoriaus atstovų konsultavimo telefonu suteiktos paslaugos pokalbio kokybės užtikrinimo tikslu tvarkomos vienerius kalendorinius metus. Šiame punkte nurodytiems tikslams įgyvendinti mokesčių administratorius nustatyta tvarka gali perklausyti pokalbio įrašą ir patikrinti suteiktos paslaugos teisingumą. Apie daromą teikiamos paslaugos garso įrašą ir įrašo tikslą (-us) mokesčių mokėtojas informuojamas prieš telefoninio pokalbio pradžią.
63. Duomenų subjektų teisės įgyvendinamos Duomenų subjektų teisių įgyvendinimo Valstybinėje mokesčių inspekcijoje apraše, patvirtintame Valstybinės mokesčių inspekcijos prie Lietuvos Respublikos finansų ministerijos viršininko 2018 m. gegužės 7 d. įsakymu Nr. VA-33 „Dėl Duomenų subjektų teisių įgyvendinimo Valstybinėje mokesčių inspekcijoje aprašo patvirtinimo“, nustatyta tvarka.
_______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
1 priedas

(Pranešimo dėl nesuvestų tikrinamo (tikrinto) laikotarpio 
deklaracijos duomenų formos pavyzdys)

[image: ]
(Dokumento sudarytojo pavadinimas)
(Įstaigos duomenys)

______________________
(adresatas)

PRANEŠIMAS
DĖL NESUVESTŲ TIKRINAMO (TIKRINTO) LAIKOTARPIO 
DEKLARACIJOS DUOMENŲ

_____________ Nr. ______________
(data) 	  (registracijos numeris)


Pranešame, kad ____________________________________________________________ 
(mokesčių mokėtojo pavadinimas arba vardas ir pavardė)

_______________________ pateiktos _____________________ mokestinio laikotarpio deklaracijos 
(deklaracijos pateikimo data) 	(mokestinis laikotarpis)

______________________________ duomenys nesuvesti į Valstybinės mokesčių inspekcijos (deklaracijos forma, pavadinimas)

duomenų bazę, nes ________________________________________________________________.
(įrašoma deklaracijos nesuvedimo priežastis)

Šis pranešimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo arba Lietuvos Respublikos administracinių bylų teisenos įstatymo nustatyta tvarka pasirinktinai: Lietuvos administracinių ginčų komisijai (Goštauto g. 12-100, 01108 Vilnius) (kai skundžiamas Vilniaus apskrities valstybinės mokesčių inspekcijos sprendimas) ar jos teritoriniam padaliniui (kai skundžiamas kitų (ne Vilniaus) apskričių valstybinių mokesčių inspekcijų sprendimas), esančiam atitinkamos apskrities valstybinės mokesčių inspekcijos veiklos teritorijoje, arba Regionų administraciniam teismui, skundą paduodant bet kuriuose teismo rūmuose: Vilniaus rūmuose (Žygimantų g. 2, 01102 Vilnius), Kauno rūmuose (A. Mickevičiaus g. 8A, 44312 Kaunas), Klaipėdos rūmuose (Galinio Pylimo g. 9, 91230 Klaipėda), Šiaulių rūmuose (Dvaro g. 80, 76298 Šiauliai), Panevėžio rūmuose (Respublikos g. 62, 35158 Panevėžys), ne vėliau kaip per 1 (vieną) mėnesį nuo šio pranešimo įteikimo dienos.

_____________________________  	 _________________   	  _________________________
(pareigų pavadinimas)   	(parašas)	(vardas, pavardė)
______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
2 priedas


(Pranešimo dėl duomenų anuliavimo formos pavyzdys)

[image: ]
(Dokumento sudarytojo pavadinimas)
(Įstaigos duomenys)


______________________
(adresatas)


PRANEŠIMAS DĖL DUOMENŲ ANULIAVIMO 


_____________ Nr. ______________
(data) 	  (registracijos numeris)


Pranešame, kad Jūsų [dokumento pateikimo data] pateiktos _________________________ 
(mokestinis laikotarpis)

mokestinio laikotarpio formos________________________________________________________
(deklaracijos forma, pavadinimas, registracijos numeris)

duomenys yra anuliuoti dėl šių priežasčių: ________________________________________________________________________________
________________________________________________________________________________  
_______________________________________________________________________________.


Pranešimas yra informacinio pobūdžio, jokių papildomų veiksmų Jums atlikti nereikia.
______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
3 priedas

(Pranešimo apie dokumento trūkumus (neatitikimus) formos pavyzdys)

[image: ]

(Dokumento sudarytojo pavadinimas)
(Įstaigos duomenys)

______________
(adresatas)


PRANEŠIMAS APIE DOKUMENTO TRŪKUMUS (NEATITIKIMUS) 

_____________ Nr. ___________________
(data)	(registracijos numeris)

Pranešame, kad Jūs _______________ pateikėte netinkamai užpildytą ________________ 
(dokumento pateikimo data) 	(mokestinis laikotarpis)
mokestinio laikotarpio dokumentą ____________________________________________________.
(dokumento forma, pavadinimas, registracijos numeris)

Dokumente [trūkumų (neatitikimų) nustatymo data] nustatyti tokie trūkumai (neatitikimai):
	Eil. Nr.
	Trūkumo (neatitikimo) aprašymas

	
	

	
	

	
	



Prašome iki [formos numeris] formos pildymo ir pateikimo taisyklėse nurodyto dokumento pateikimo termino pabaigos, o jam pasibaigus, ne vėliau kaip per 5 darbo dienas nuo šio pranešimo įteikimo dienos, pašalinti lentelėje išvardytus dokumento trūkumus (neatitikimus) ir tinkamai užpildytą dokumentą pateikti elektroniniu būdu per Valstybinės mokesčių inspekcijos Elektroninio deklaravimo informacinę sistemą. 
______________

Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklių 
4 priedas

(Prašymo pratęsti mokesčių deklaracijų pateikimo terminą formos pavyzdys)

________________________________________________________________________________________________(mokesčių mokėtojo pavadinimas arba vardas ir pavardė, identifikacinis numeris (kodas))

__________________________________ 
(mokesčių administratoriaus pavadinimas)



PRAŠYMAS
PRATĘSTI MOKESČIŲ DEKLARACIJŲ PATEIKIMO TERMINĄ 

_____________ Nr. ______________
(data) 	  (registracijos numeris)

Prašau iki _______ pratęsti _________________________________________________
(data)                     (juridinio asmens pavadinimas, identifikacinis numeris (kodas) arba
________________________________________________________________________________________________
fizinio asmens vardas, pavardė, identifikacinis numeris (asmens kodas)

privalomų teikti deklaracijų pateikimo terminus:

	Eil. Nr.
	Mokesčio deklaracijos pavadinimas ir formos numeris
	Mokestinis laikotarpis

	
	
	

	
	
	

	
	
	

	
	
	

	
	
	



Priežastys, dėl kurių prašoma pratęsti deklaracijos pateikimo terminą:
________________________________________________________________________________ 
________________________________________________________________________________ 
________________________________________________________________________________

PRIDEDAMA: 
1.	__________________________________________________.
2.	__________________________________________________.
(išvardijami pridedami dokumentai ir nurodomas jų lapų skaičius)


______________         			               ____________________________________
(parašas)                     		 	                (prašymą pateikusio asmens vardas, pavardė)
______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
5 priedas


(Pranešimo apie laikiną veiklos nevykdymą / Prašymo laikinai atleisti nuo mokesčio deklaracijų ir (arba) kitų dokumentų pateikimo dėl laikino veiklos nevykdymo formos pavyzdys)
_______________________________________________________________________________________ 
(mokesčių mokėtojo pavadinimas, identifikacinis numeris (kodas))


___________________________________ 
(mokesčių administratoriaus pavadinimas)


PRANEŠIMAS APIE LAIKINĄ VEIKLOS NEVYKDYMĄ /
PRAŠYMAS LAIKINAI ATLEISTI NUO MOKESČIŲ DEKLARACIJŲ IR (ARBA) KITŲ DOKUMENTŲ PATEIKIMO DĖL LAIKINO VEIKLOS NEVYKDYMO

_____________ Nr. ______________
(data) 	  (registracijos numeris)

1.	Pranešu, kad laikotarpiu nuo ______________________iki _______________________  
(data) 		(data)	 
________________________________________________________________________________ 
(mokesčių mokėtojo pavadinimas)

yra pripažintas veiklos nevykdančiu mokesčių mokėtoju, tai yra, mokesčių mokėtojas nesudaro ir nevykdo jokių sandorių, nevykdo atsiskaitymų su ūkio subjektais ir negauna pajamų (įskaitant pelno nesiekiančių vienetų gaunamą paramą), išskyrus mokesčių mokėtojo banko sąskaitose esamų piniginių lėšų palūkanas, neturi kasos aparatų, prekybos ir (ar) paslaugų teikimo automatų, tiesioginio ryšio kompiuterių tinklo terminalų, taksometrų, kurių naudojimo būsena yra „Užregistruota“. 

2. Prašau laikinai atleisti nuo mokesčių, kurie yra susiję su pajamų uždirbimu, deklaracijų ir (arba) kitų dokumentų pateikimo už mokestinį laikotarpį
nuo____________________ iki___________________________ .
(data)		                   (data)




______________         			               ____________________________________
(parašas)                                   		 	          (pranešimą pateikusio asmens vardas, pavardė)
______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
6 priedas

(Pranešimo apie ūkinės komercinės veiklos nevykdymą formos pavyzdys)

________________________________________________________________________________________________ 
(mokesčių mokėtojo pavadinimas, identifikacinis numeris (kodas))


___________________________________ 
(mokesčių administratoriaus pavadinimas)



PRANEŠIMAS APIE ŪKINĖS KOMERCINĖS VEIKLOS NEVYKDYMĄ

_____________ Nr. ______________
(data) 	  (registracijos numeris)

Pranešu, kad ____________________________________________________________ 
(mokesčių mokėtojo pavadinimas, identifikacinis numeris (kodas))

nuo ___________ iki___________ nevykdė bet kokio pobūdžio ūkinės komercinės veiklos ir negavo 
(data) 	(data)

pajamų iš tokios veiklos arba tokios pajamos buvo skiriamos veiklai, tenkinančiai viešąjį interesą, finansuoti, gautą paramą naudojo tik pagal Lietuvos Respublikos labdaros ir paramos įstatyme nustatytą paskirtį ir iš vieno paramos teikėjo per mokestinį laikotarpį grynaisiais pinigais negavo didesnės kaip 250 minimalių gyvenimo lygių paramos sumos.

Informuoju, kad, pasikeitus nurodytoms aplinkybėms, mokesčio deklaraciją pateiksiu teisės aktų nustatyta tvarka.


______________      			       ________________________________
(parašas)    			    (pranešimą pateikusio asmens vardas, pavardė)
______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
7 priedas


(Pranešimo apie laikinai sustabdytos veiklos atnaujinimą formos pavyzdys)

________________________________________________________________________________________________ 
(mokesčių mokėtojo pavadinimas, identifikacinis numeris (kodas))


___________________________________ 
(mokesčių administratoriaus pavadinimas)




PRANEŠIMAS APIE LAIKINAI SUSTABDYTOS VEIKLOS ATNAUJINIMĄ 

________________  
(data)


Pranešu, kad ______________________________________________________________
(mokesčių mokėtojo pavadinimas)

nuo ____________ atnaujina (atnaujino) veiklą, kuri nuo ______________ iki ________________ 
(data)                                	(data)                        (data)

buvo laikinai sustabdyta.








______________         			               ____________________________________
(parašas)       		 	          (pranešimą pateikusio asmens vardas, pavardė)
______________

Mokesčių deklaracijų pateikimo, jų pateikimo
termino pratęsimo ir mokesčių mokėtojų
laikino atleidimo nuo mokesčių deklaracijų ir
(arba) kitų teisės aktuose nurodytų
dokumentų pateikimo taisyklių 
8 priedas

(Priminimo pateikti deklaraciją arba kitus dokumentus formos pavyzdys)

[image: ]

(Dokumento sudarytojo pavadinimas)
(Įstaigos duomenys)

______________
(adresatas)

PRIMINIMAS PATEIKTI DEKLARACIJĄ ARBA KITUS DOKUMENTUS

_____________ Nr. ___________________
(data)	(registracijos numeris)


Primename, kad Jūs dar nepateikėte [mokestinis laikotarpis] mokestinio laikotarpio dokumento formos [formos kodas, formos pavadinimas], kurią privalėjote pateikti iki [data]. Dokumentą turite pateikti, nes [dokumento pateikimo priežastis].
Prašome šį dokumentą pateikti per [dienų skaičius] darbo dienas (-ų) nuo šio priminimo gavimo dienos per Valstybinės mokesčių inspekcijos Elektroninio deklaravimo informacinę sistemą.
Informuojame, kad už deklaracijų pavėluotą pateikimą ar nepateikimą pagal Lietuvos Respublikos administracinių nusižengimų kodeksą bei Lietuvos Respublikos baudžiamąjį kodeksą gali būti taikoma administracinė ar baudžiamoji atsakomybė.
[papildoma informacija]
_____________

PATVIRTINTA
Valstybinės mokesčių inspekcijos prie Lietuvos Respublikos finansų ministerijos viršininko 
2004 m. liepos 9 d. įsakymu Nr. VA-135
(Valstybinės mokesčių inspekcijos prie Lietuvos
Respublikos finansų ministerijos viršininko 
2025 m. liepos 25 d. įsakymo Nr. VA-69
redakcija)


(Sprendimo dėl laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo FR1037 pavyzdinė forma)

[image: ]
(Dokumento sudarytojo pavadinimas)
(Įstaigos duomenys)

___________________
(adresatas)


SPRENDIMAS
DĖL LAIKINO ATLEIDIMO NUO MOKESČIŲ DEKLARACIJŲ IR (ARBA) KITŲ TEISĖS AKTUOSE NURODYTŲ DOKUMENTŲ PATEIKIMO FR1037

_____________ Nr. ___________________
(data)	(registracijos numeris)
		

	(sudarymo vieta)




Vadovaudamasis (-si) Lietuvos Respublikos mokesčių administravimo įstatymo 77 straipsniu ir atsižvelgdamas (-a) į Jūsų ___________ prašymą atleisti nuo mokesčių deklaracijų ir 
(data)
(arba) kitų teisės aktuose nurodytų dokumentų pateikimo, nusprendžiu:
________________________________________________________________________________ 
________________________________________________________________________________ 
________________________________________________________________________________ 
________________________________________________________________________________

Šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo arba Lietuvos Respublikos administracinių bylų teisenos įstatymo nustatyta tvarka pasirinktinai: Lietuvos administracinių ginčų komisijai (A. Goštauto g. 12-100, 01108, Vilnius) arba Regionų administraciniam teismui, skundą paduodant bet kuriuose teismo rūmuose: Vilniaus rūmuose (Žygimantų g. 2, 01102, Vilnius), Kauno rūmuose (A. Mickevičiaus g. 8 A, 44312, Kaunas), Klaipėdos rūmuose (Galinio Pylimo g. 9, 91230, Klaipėda), Šiaulių rūmuose (Dvaro g. 80, 76298, Šiauliai), Panevėžio rūmuose (Respublikos g. 62, 35158, Panevėžys), ne vėliau kaip per 1 (vieną) mėnesį nuo šio sprendimo įteikimo dienos.

Šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo arba Lietuvos Respublikos administracinių bylų teisenos įstatymo  nustatyta tvarka pasirinktinai: Lietuvos administracinių ginčų komisijos teritoriniam padaliniui, esančiam atitinkamos apskrities valstybinės mokesčių inspekcijos veiklos teritorijoje, adresu: _____________________, arba Regionų administraciniam teismui, skundą paduodant bet kuriuose teismo rūmuose: Vilniaus rūmuose (Žygimantų g. 2, 01102, Vilnius), Kauno rūmuose (A. Mickevičiaus g. 8A, 44312, Kaunas), Klaipėdos rūmuose (Galinio Pylimo g. 9, 91230, Klaipėda), Šiaulių rūmuose (Dvaro g. 80, 76298, Šiauliai), Panevėžio rūmuose (Respublikos g. 62, 35158, Panevėžys), ne vėliau kaip per 1 (vieną) mėnesį nuo šio sprendimo įteikimo dienos.

Pastabos:
1. Kai šį sprendimą parengia Valstybinė mokesčių inspekcija prie Lietuvos Respublikos finansų ministerijos arba Vilniaus apskrities valstybinė mokesčių inspekcija, taikoma pirmoji šiame sprendime nurodyta apskundimo tvarka.
2. Kai šį sprendimą parengia apskrities valstybinė mokesčių inspekcija, išskyrus Vilniaus apskrities valstybinę mokesčių inspekciją, taikoma antroji šiame sprendime nurodyta apskundimo tvarka.


_____________________________  	 _________________   	  _________________________
(pareigų pavadinimas)   	(parašas)	(vardas, pavardė)
______________

PATVIRTINTA
Valstybinės mokesčių inspekcijos prie Lietuvos Respublikos finansų ministerijos viršininko 
2004 m. liepos 9 d. įsakymu Nr. VA-135
(Valstybinės mokesčių inspekcijos prie Lietuvos
Respublikos finansų ministerijos viršininko 
2025 m. liepos 25 d. įsakymo Nr. VA-69
redakcija)


(Sprendimo dėl mokesčių deklaracijų pateikimo termino pratęsimo FR1038 pavyzdinė forma)

[image: ]
VALSTYBINĖ MOKESČIŲ INSPEKCIJA
PRIE LIETUVOS RESPUBLIKOS FINANSŲ MINISTERIJOS


___________________
(adresatas)


SPRENDIMAS
DĖL MOKESČIŲ DEKLARACIJŲ PATEIKIMO TERMINO PRATĘSIMO FR1038

_________________ Nr. _______________
(data)	(registracijos numeris)
	________________________________

	(sudarymo vieta)




Vadovaudamasis (-si) Lietuvos Respublikos mokesčių administravimo įstatymo 76 straipsnio 2 dalimi ir atsižvelgdamas (-a) į Jūsų _________ prašymą pratęsti mokesčių deklaracijų
(data)
pateikimo terminą, nusprendžiu:
________________________________________________________________________________ 
________________________________________________________________________________ 
________________________________________________________________________________ 
________________________________________________________________________________

Šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo arba Lietuvos Respublikos administracinių bylų teisenos įstatymo nustatyta tvarka pasirinktinai: Lietuvos administracinių ginčų komisijai (Goštauto g. 12-100, 01108 Vilnius) arba Regionų administraciniam teismui, skundą paduodant bet kuriuose teismo rūmuose: Vilniaus rūmuose (Žygimantų g. 2, 01102 Vilnius), Kauno rūmuose (A. Mickevičiaus g. 8A, 44312 Kaunas), Klaipėdos rūmuose (Galinio Pylimo g. 9, 91230 Klaipėda), Šiaulių rūmuose (Dvaro g. 80, 76298 Šiauliai), Panevėžio rūmuose (Respublikos g. 62, 35158 Panevėžys), ne vėliau kaip per 1 (vieną) mėnesį nuo šio sprendimo įteikimo dienos.

_____________________________  	 _________________   	  _________________________
(pareigų pavadinimas)   	(parašas)	(vardas, pavardė)
______________


Pakeitimai:

1.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-12,
2005-01-27,
Žin., 2005, Nr.
17-563 (2005-02-05), i. k. 1052055ISAK000VA-12                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" pakeitimo

2.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-61,
2005-08-08,
Žin., 2005, Nr.
103-3831 (2005-08-25), i. k. 1052055ISAK000VA-61                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" pakeitimo

3.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-9,
2006-02-07,
Žin., 2006, Nr.
22-725 (2006-02-21), i. k. 1062055ISAK0000VA-9                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" pakeitimo ir papildymo

4.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-59,
2007-09-04,
Žin., 2007, Nr.
96-3909 (2007-09-11), i. k. 1072055ISAK000VA-59                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" pakeitimo ir dėl Valstybinei mokesčių inspekcijai pateiktų deklaracijų trūkumų šalinimo

5.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-28,
2009-03-31,
Žin., 2009, Nr.
39-1502 (2009-04-07), i. k. 1092055ISAK000VA-28                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" pakeitimo

6.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-38,
2009-05-22,
Žin., 2009, Nr.
64-2593 (2009-05-30), i. k. 1092055ISAK000VA-38                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" papildymo

7.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-37,
2010-04-14,
Žin., 2010, Nr.
44-2154 (2010-04-17), i. k. 1102055ISAK000VA-37                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, priėmimo, jų pateikimo termino pratęsimo ir veiklos nevykdančių mokesčių mokėtojų laikino atleidimo nuo mokesčių deklaracijų pateikimo taisyklių patvirtinimo" papildymo

8.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-92,
2013-12-30,
paskelbta TAR 2013-12-31, i. k. 2013-00346                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 "Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo" pakeitimo

9.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-118,
2014-10-31,
paskelbta TAR 2014-10-31, i. k. 2014-15278                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

10.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-100,
2015-11-24,
paskelbta TAR 2015-11-24, i. k. 2015-18609                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

11.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-29,
2016-03-30,
paskelbta TAR 2016-03-30, i. k. 2016-06553                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

12.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-69,
2016-05-20,
paskelbta TAR 2016-05-20, i. k. 2016-13737                
Valstybinės mokesčių inspekcijos prie Lietuvos Respublikos finansų ministerijos viršininko įsakymas dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“  pakeitimo

13.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-127,
2016-10-11,
paskelbta TAR 2016-10-11, i. k. 2016-24951                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

14.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-128,
2017-12-28,
paskelbta TAR 2017-12-28, i. k. 2017-21415                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

15.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-88,
2017-10-24,
paskelbta TAR 2017-10-24, i. k. 2017-16740                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

16.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-77,
2018-10-04,
paskelbta TAR 2018-10-04, i. k. 2018-15818                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

17.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-102,
2018-12-31,
paskelbta TAR 2018-12-31, i. k. 2018-22003                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2018 m. spalio 4 d. įsakymo Nr. VA-77 „Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo“ pakeitimo

18.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-54,
2024-07-04,
paskelbta TAR 2024-07-04, i. k. 2024-12507                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

19.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-69,
2025-07-25,
paskelbta TAR 2025-07-25, i. k. 2025-13309                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymo Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo“ pakeitimo

